Terje Toftenes

Terje Toftenes (født 1950) er en norsk film- og videoprodusent. Han har bakgrunn fra NRK og den private mediebransjen.

 Produsentvirksomet 
Toftenes driver filmselskapet New Paradigm Films AS sammen med Ragnhild Løken Toftenes, og har laget flere prisvinnende TV-dokumentarer, blant annet Kornsirkler – visittkort fra det ukjente, Dagen før avsløringen og Portalen. Selskapet ble etablert i 2006.New Paradigm Films  Toftenes drev produksjonsselskapet Toftenes Multivisjon AS fra 1986 til 2016.

Gjennom New Paradigm Films arbeider Toftenes med informasjonsfilm og dokumentarer. I tillegg til å arbeide med «overnaturlige fenomener» som kornsirkler og UFO-er har han i filmen Levende helse – På sporet av nøkkelen også fokusert på alternativ behandling. Menneskekroppens evne til å reparere seg selv og teoriene rundt kroppen som et energilegeme er sentrale tema i filmen.Terje Toftenes om dokumentaren Levende Helse, på sporet av nøkkelen . wisdomfromnorth.com Deler av denne filmen handler om metamedisin og teoriene til Ryke Geerd Hamer.Færseth, John: Tilbyr kurs i farlig ”medisin” Fri Tanke, 21. mars 2013, lest 22. juni 2016.

Dokumentarfilmen The Creative Play of Consciousness, på norsk Bevissthetens kreative spill presenterer en alternativ tilnærming til kvantefysikk og bevissthet, og medvirkende er blant andre Jude Currivan, Ervin Laszlo, Lothar Schäfer, Amit Goswami, Deepak Chopra, Nassim Haramein og Dean Radin.

I 2019 lanserte Toftenes filmen Fri fra kreft, om hans egen krefthistorie, som frisk fra en sjelden type non-Hodgkins lymfekreft kalt Sezary syndrom, ved hjelp av en kombinasjon av sykehusbehandling og komplementær behandling. Toftenes omtaler selv diagnosen som «uhelbredelig», i medisinsk litteratur er den oppgitt med en 5-års overlevelsesgrad på 24 %. Filmen tar for seg alternative forklaringer på årsaker til kreft, deriblant en hypotese om kreft skal være en metabolsk sykdom. I filmen medvirker blant andre biologiprofessor Thomas N. Seyfried fra Boston College, legen Thomas Rau fra Paracelsus-klinikken i Sveits og den norske legen Øyvind Torp. Seyfried ga i 2012 ut boken Cancer As A Metabolic Disease hvor han lanserte denne hypotesen, men denne har ingen anerkjennelse innen konvensjonell onkologi.

I 2021 utgav han boken Fri fra kreft på Gyldendal forlag. Boken beskriver hans krefthistorie og er en fordypning av tematikken fra dokumentarfilmen. Boken belyser også forholdet mellom skolemedisin og komplementær medisin, og reiser spørsmål om helsepolitikk.

Toftenes driver i dag også podcasten "Paradigmepodden", som belyser nye paradigmer innen helse, vitenskap og spiritualitet.

 Priser og utmerkelser 
Filmen Kornsirkler – visittkort fra det ukjente vant prisen EBE Awards (Extraterrestrial Biological Entity) for beste dokumentarfilm i kategorien «UFO related theme» i 2006.Amerikansk filmpris til norsk dokumentar ; kornsirkler.org I 2010 ga Toftenes ut en 100-minutters dokumentar om det globale UFO-fenomenet, The Day Before Disclosure.2011 EBE UFO Film Festival Winners International UFO Congress Filmen vant prisen «People's choice award» under International UFO Congress i 2011. Toftenes mottok i tillegg amerikanske Sir Arthur Award for filmen Portalen, om de mystiske lysfenomenene i Hessdalen i Sør-Trøndelag.

 Filmografi 
 Diana's Budbringer – om fenomenet kanalisering fra avdøde prinsesse Diana (2001)
 Kornsirkler – visittkort fra det ukjente (2006)
 Portalen – Lysfenomenene i Hessdalen (2008)
 The Day Before Disclosure – Den best bevarte hemmeligheten i menneskenes historie? (2010)
 Levende helse – På sporet av nøkkelen (2012).
 Ervin Laszlo – New science and the theory of everything (2013)
 The Creative Play of Consciousness (Bevissthetens kreative spill) om eksistensielle spørsmål (2016)
 Fri fra kreft – om nye forståelse av bakenforliggende årsaker til kreft (2019)

 Referanser 

 Eksterne lenker 


Kategori:Norske filmregissører
Kategori:Personer innen alternativ behandling